
Tasg 3

Diogelu a gweithio mewn sefyllfaoedd cymhleth - Astudiaeth Achos

Canllawiau:
Gwnewch yn siŵr eich bod yn bodloni’r Safonau Galwedigaethol Cenedlaethol a’r Canlyniadau Dysgu penodol ar gyfer y dasg hon (gweler y llawlyfr). 

	Cwestiwn:
Cwblhewch astudiaeth achos myfyriol, beirniadol ar sail asesiad a wnaed gydag eraill, yn eich maes gwaith chi, sy'n ymwneud â diogelu un ai oedolyn neu blentyn. Dangoswch sut mae'r achos yn berthnasol, neu sut y gallai fod yn berthnasol, i ddeddfwriaeth,  polisïau, strategaethau a gweithdrefnau’n ymwneud â diogelu (gan gynnwys dangos dealltwriaeth o’r rhyng-gysylltiad rhwng darparu gwasanaethau cymdeithasol yng Nghymru o fewn y Deyrnas Unedig, yr Undeb Ewropeaidd (UE) a’r tu allan i’r UE). Rhaid i chi ddangos eich dealltwriaeth o integreiddio dadansoddi wrth asesu, cydweithio a chymhwyso barn broffesiynol mewn sefyllfaoedd cynyddol gymhleth a’r defnydd o theorïau gwaith cymdeithasol. Rhaid i chi gyfeirio at agweddau penodol o weithio yng Nghymru. 


4000 o eiriau (+/- 10%: dylech gynnwys nifer y geiriau ar ddiwedd pob adran).


Ar gyfer yr cwestiwn hwn, byddaf yn defnyddio cylch myfyriol Gibbs (1988) er mwyn fyfyrio’n feirniadol ar fy astudiaeth achos dewisol. 

Y rhan cyntaf yn y cylch myfyriol Gibbs yw disgrifiad manwl o’r asesiad (The University of Edinburgh, 2024). Mae’r astudiaeth achos hon yn ymwneud ag asesiad maethu o deulu i faethu babi newydd-anedig, cyfeirir ato fel 1. Cyfeirir eu mam fel 2 a dad fel 3, a’u modryb ac ewythr ar ochr eu dad fel 4 a 5. Mae 2, 3, 4 a 5 yn byw mewn tref Gymreig, ble mae oddeutu dros 60% o drigolion yn siarad Cymraeg yn yr Awdurdod lleol (Menter Iaith XX, 2021). Nid yw Cymraeg yn iaith gyntaf i’r unigolion a'i hiaith gyntaf yw Saesneg, ond cynnwys ei hunain yn niwylliant Cymreig. Os yw’r unigolion eisio siarad Cymraeg, mae’n hanfodol bod y Cynnig Rhagweithiol yn cael ei hyrwyddo. Mae’r Cynnig Rhagweithiol yn dod o fframwaith Mwy na Geiriau, yn fframwaith sy’n sicrhau bod gwasanaeth iechyd a gofal cymdeithasol yn darparu gwasanaeth Cymraeg i unigolion (Llywodraeth Cymru, 2015). Prif egwyddor y fframwaith yw sicrhau nad oes angen i unrhyw unigolyn yn gofyn am wasanaeth yn y Gymraeg. Mae 1 yn destun i ‘Interim Care Order’ (Adran 38 o Ddeddf Plant 1989) ac yn byw gyda gofalwyr maeth yr Awdurdod Lleol.


Cafodd yr achos ei gyfeirio at yr awdurdod lleol gan Weithiwr Cymdeithasol ôl-ofal 2. Roedd gan y Gweithiwr Cymdeithasol ddyletswydd i gyfeirio’r achos o dan Adran 2 o Weithdrefnau Diogelu Cymru ac Adran 130 o Ddeddf Gwasanaethau Cymdeithasol a Llesiant (Cymru) 2014, oherwydd bod yna bryderon am gamddefnyddio sylweddau a thrais domestig. Nid oedd angen caniatâd o dan Ddeddf Diogelu Data 2018, os oedd eu barn broffesiynol yn teimlo bod y babi yn y groth mewn risg o niwed arwyddocaol (GOV.UK, 2025). Mae Awdurdodau Lleol yn gyfrifol gyda throthwy eu hunain o ran pryderon diogelu i gynnal asesiad. Ni all trothwyon ddiystyru na gwanhau’r ddyletswydd gyfreithiol i wneud ymholiadau lle mae achos rhesymol i amau risg. Penderfynodd bod angen asesiad cyn-geni, ble gafodd mi a gweithiwr cymdeithasol profiadol ei ddyrannu i’r achos. Yn ôl Research in Practice (2020) mae asesiad cyn-geni yn asesiad o’r risg i ddiogelwch y baban yn y dyfodol, gyda’r bwriad o wneud penderfyniadau ynghylch cynllunio ar gyfer y plentyn a’r teulu yn y dyfodol. Roedd yr asesiad cyn geni yn adnabod unrhyw gefnogaeth oedd angen i’r rhieni. Mi wnaethom weithio yn agos gyda Thîm Ôl-ofal a'r fydwraig er mwyn sicrhau bod gwybodaeth gywir yn cael ei rhannu a chynllunio ar y cyd. Mae gweithio yn aml-asiantaethol mewn achosion cyn geni yn angenrheidiol ar gyfer asesu a rheoli risgiau posib i fabi (Lushey, Barlow, Rayns a Ward. 2017). Y nod yw nodi pryderon yn gynnar, asesu risg ac ymyrryd yn amserol cyn genedigaeth i sicrhau diogelwch y babi a chefnogi’r rhieni. Mae cydweithio yn gynnar yn wellau canlyniadau diogelu (Broadhurst, Alrouh, Mason, Ward, Holmes, Ryan a Bowyer, 2018).
Mae Gweithdrefnau Diogelu Cymru yn  ganllaw i’r rhai sydd mewn perygl o gael eu cam-drin neu esgeuluso, a oedd yn berthnasol yn yr achos hwn. Roedd pryderon yn barhaus felly defnyddiwyd canllawiau statudol Deddf Gwasanaethau Cymdeithasol a Llesiant (2014) i ymateb yn unol â’r pryderon. Roedd yr ap yn helpu fi wirio unrhyw wybodaeth. Mae’n bwysig ystyried unrhyw niwed y mae plentyn wedi’i ddioddef neud sydd mewn perygl o ddioddef a gallu’r rhieni i ddiwallu’r anghenion dan sylw. Cymru oedd y wlad gyntaf yn y Deyrnas Unedig i ddarparu canllawiau gweithdrefn diogelu.
Yn Lloger, mae tri phrif ddeddfwriaeth a ddefnyddir i ddiogelu plant. Deddf Plant (1989) yw’r brif ddeddf sy’n ceisio sicrhau bod pob plentyn yn cael ei ddiogelu a’i amddiffyn rhag niwed. Prif egwyddor y ddeddf yw sicrhau bod lles plentyn yn cael ei hyrwyddo gan gynnwys diwallu eu hanghenion datblygiadol. Yna cyflwynwyd Deddf Plant (2004) gan dynnu sylw at bwysigrwydd gweithio mewn partneriaeth a’i annog. Mae’r ddeddf yn hyrwyddo ymyrraeth gynnar ac atal drwy weithio yn amlddisgyblaethol i gyflawni canlyniadau cadarnhaol. Mae cydweithredu o ran diogelu i hyrwyddo lles plant wedi’i osod yn ddyletswyddau Awdurdodau Lleol. 
Argymhellodd yr asesiad cyn-geni fod angen tafod y babi mewn cynhadledd achos. Cafodd trafodaeth strategaeth o dan Adran 5 o Weithdrefnau Diogelu Cymru (2019) ei gynnal gan arwain at ymchwiliad Adran 47 gan Wasanaethau Cymdeithasol (Deddf Plant 1989). Cafodd y babi yn y groth ei drafod mewn cynhadledd achos cyn-geni, penderfynwyd y byddai enw’r babi yn cael ei roi ar y gofrestr amddiffyn plant pan gâi ei eni.

Ar ôl i 1 gael ei eni, roedd pryderon sylweddol ynghylch perthynas y 2 a 3 a digwyddiadau domestig pellach. Daeth y rheini yn anghydweithredol a’r gweithwyr cymdeithasol. Cafodd penderfyniad bod angen cyfarfod cynllunio cyfreithiol brys. Cytunwyd bod y pryderon ynghylch a gallu’r rhieni i amddiffyn y babi rhag niwed, a byddai cais am Orchymyn Gofal ‘Interim’ o dan Adran 38 o Ddeddf Plant 1989 yn cael ei gwblhau ar frys. Cynllun gofal yr Awdurdod Lleol oedd symud 1 i fyw gyda gofalwyr maeth yn ystod yr achos llys. Cytunodd y barnwr i gais a chynllun gofal yr Awdurdod Lleol, sy’n golygu bod yr Awdurdod Lleol yn rhannu Cyfrifoldeb Rhiant am 1 gyda 2 a 3. Ni wnaeth 2 a 3 rhoi enwau teulu ymlaen fel posibilrwydd i ofalu 1 yn ystod asesiad cyn geni. Mae rhoi enwau teulu ar gyfer asesiad ‘viability’ yn ystod asesiad cyn-geni yn rhan allweddol o gynllunio parhaol a chynllunio wrth gefn mewn gwaith diogelu (Family Rights Group, d.d).

Cafodd yr Awdurdod Lleol ei gyfarwyddo i gynnal asesiad o 4 a 5 fel gofalwr teulu posib ar gyfer 1. Yn ystod pob achos llys, dylid archwilio pob opsiwn realistig ar gyfer y plentyn, gan gynnwys aelodau teulu a ffrindiau i’r teulu (Court and Tribunals Judicary, d.d). Nod yr asesiad yw nodi unigolion sy’n gysylltiedig â’r plentyn a allai fod yn opsiwn realistig a saff i ofalu am y plentyn yn y tymor hir (Colenutt, Cochrane a Field, 2015). Y cam cyntaf yw asesiad ‘viability’ er mwyn asesu unigolion fel gofalwyr teuluol, er mwyn asesu gallu 4 a 5 i ddarparu gofal diogel a chyson tymor hir i 1. O fewn yr Awdurdod Lleol, cynhelir pobl asesiad ‘viability’ yn cael ei gwblhau ar y cyd rhwng gweithiwr cymdeithasol y plentyn a gweithiwr cymdeithasol maethu. Wrth gydweithio, mae’n dod a gwybodaeth ynghyd o wahanol ffynonellau at ei gilydd. Mae gweithiwr cymdeithasol y plentyn yn dod a chefndir a dealltwriaeth o’r plentyn, wrth gynnwys gweithiwr cymdeithasol maethu mae’n tynnu arbenigedd mewn canllawiau maethu. Wrth gael dau safbwynt yn rhan o’r asesiad, mae’n sicrhau bod y gofalwyr posib yn deall anghenion y plentyn, y pryderon a gallu'r gofalwyr i ofalu am y plentyn yn y tymor byr a hir.

Bydd cam dau o gylch myfyriol Gibbs yn cefnogi archwilio unrhyw deimladau, meddyliau a phrofiadau a sut gallent effeithio ar fy nheimladau yn dilyn yr asesiad. 

Ar ôl y gwrandawid cyntaf, wnaeth 2 a 3 dod a’i pherthynas i ben. Gwnaeth hyn greu lot o ddadlau a thensiwn rhwng y teuluoedd. Yn ôl Beckett a McKeigue (2010) mae achosion llys yn gallu creu llawer o densiwn rhwng teuluoedd gan fod rhieni yn aml yn beio eraill am eu gweithredoedd eu hunain. Mewn asesiad ‘viability’ mae llawer o heriau yn wynebu’r gweithiwr cymdeithasol sy’n cynnal yr asesiad (Hunt, 2021). Mae heriau’n cynnwys meithrin perthynas a gofalwyr posib a allai weld gweithwyr cymdeithasol yn negyddol. Hefyd helpu gofalwr i ddeall yr heriau posib y gallent eu hwynebu a’i effaith ar eu huned deuluol a deinameg gymhleth o fewn y teulu. Roeddwn yn teimlo pryderus yn ymwybodol o ddeinameg teulu cymhleth a'r tensiwn rhwng y teuluoedd cyn yr asesiad. O fewn yr asesiad, gwnaeth 4 a 5 ddangos y gallu i ddiogelu ac wedi gallu pellhau eu hunain oddi wrth y teulu. Dangosodd y gallu i roi 1 yn gyntaf a dealltwriaeth fanwl i'r pryderon. Roedd 4 a 5 ddim yn agos i weddill teulu 3, ei chymhelliant yn unig at 1. Yn ôl Hunt (2021) mae gofalwyr yn rhoi eu hunain ymlaen drwy rwymedigaeth deuluol. Os yw plant yn aros gyda gofalwyr perthnasau, mae’n cynnig cyfle i bant aros mewn cysylltiad â’u teulu, eu diwylliant a’u hunaniaeth, gan ddarparu amgylchedd sefydlog a chefnogol (Borenstein, Frederico a McNamara, 2025). Felly roedd yn angenrheidiol bod gan y gofalwyr posib yr holl wybodaeth posib am y penderfyniadau oeddent yn ei wneud.
Cyn yr asesiad, roeddwn yn teimlo’n nerfus wrth gwblhau’r asesiad ‘viability’. O ystyried yr heriau yn ystod y cynllun Amddiffyn Plant gyda 2 a 3, roedd yn bwysig fy mod yn myfyrio ar y profiad gyda fy nghydweithiwr profiadol a  fy rheolwr llinell. Roeddwn yn ymwybodol ei fod yn bwysig i gael yr holl wybodaeth berthnasol i’r llys. Roedd gallu trafod yr asesiad o safbwynt gweithiwr cymdeithasol plant yn fuddiol i ddeall fy rôl o fewn yr asesiad. Hefyd cael cyfarfod gyda’r gweithier cymdeithasol maethu yn rhoi arweiniad a gwneud i mi deimlo’n hyderus i gwblhau’r asesiad.
Nid oes unrhyw reoliadau na chanllawiau cenedlaethol na chanllawiau cenedlaethol i gefnogi gweithwyr cymdeithasol i gynnal asesiad ‘viability’(Family Rights Group, d.d). Pwrpas yr asesiad yw argymell i’r llys pa aelodau o deulu a rhwydwaith i’r plentyn y dylid ei asesu ymhellach fel gofalwyr posib i’r plentyn. Fel y nodwyd uchod yn fy awdurdod lleol, mae gweithiwyr cymdeithasol y plentyn a maethu yn cwblhau’r asesiadau ‘viability’ efo’i gilydd. Roeddwn yn teimlo’n hyderus cael gwneud yr asesiad gyda gweithiwr cymdeithasol maethu er mwyn cael cydweithio i ofyn cwestiynau perthnasol i’r teulu.
Mae Cod Ymarfer Proffesiynol ar gyfer Gwaith Cymdeithasol yn manylu ar y disgwyliadau ar gyfer gweithwyr cymdeithasol yn eu hymarfer yng Nghymru (Gofal Cymdeithasol Cymru, 2022). Mae’r cod yn edrych ar fod rhaid i weithwyr barchu barn a dymuniadau, a hyrwyddo hawliau unigolion. Mae egwyddorion sylfaenol Deddf Gwasanaethau Cymdeithasol Cymru (2014) yn hyrwyddo llais a rheolaeth unigolion yn yr un modd. Roedd yn bwysig bod llais a barn 4 a 5 yn cael ei rhoi yn yr asesiad yn glir. Roedd cymhelliant 4 a 5 yn glir ei bod yn gwneud hyn er mwyn 1 a'i fod yn gallu parhau i fyw o yn y teulu. Roedd y nhw glir ei bod nhw eisio 1 i fod yn saff a ddim mewn peryg o risg. Roedd 4 a 5 yn cydweld y risg oedd 2 a 3 yn peri i’r plant. Roedd cymhelliant 4 a 5 yn cyd-fynd gyda hawliau 1 o dan Gonfensiwn y Cenhedloedd Unedig ar Hawliau’r Plentyn (Llywodraeth Cymru, d.d). O dan y confensiwn, mae gan 1 yr hawl i gael ei amddiffyn rhag cam-drin ac esgeulustod. Roedd yr asesiad yma yn dangos bod 4 a 5 efo’r galledd i amddiffyn 1 rhag y risgiau yn ymwneud a 4 a 5. Mae Deddf Plant 1989 yn nodi bod yn rhaid i lesiant y plentyn fod yn bwysig o fewn prosesu diogelu a llys, felly roedd blaenoriaeth i ddiogelwch a lles 1 yn cael ei hyrwyddo cyn eraill.  

Y cam nesaf yng nghylch myfyrio Gibbs yw gwerthuso. Byddaf yn edrych ar beth weithiodd a beth na weithiodd o fewn yr asesiad.

Mewn asesiadau gwaith cymdeithasol, mae’n bwysig bod llais a dymuniadau a theimladau’r plentyn. Yn ôl Cod Ymarfer Proffesiynol Deddf Gwasanaethau Cymdeithasol a Llesiant (Cymru) 2014 ac Erthygl 12 o Gonfensiwn y Cenhedloedd Unedig ar Hawliau’r Plentyn, yn datgan ei fod yn hanfodol bod llais y plentyn yn cael ei glywed yn glir o fewn unrhyw asesiad gwaith cymdeithasol. Gan fod 1 yn fabi, nid oedd yn gallu rhannu eu dymuniadau a’u deimladau yn yr asesiad. Roedd o’n hanfodol ein bod yn arsylwi 1 gyda'i theulu, enwedig gyda 4 a 5, wrth iddynt fynychu cyswllt gyda 1 a thad 1. Pe bai 1 yn hyn a gallu mynegi eu teimladau a’u dymuniadau ar lafar, byddai’n cwblhau gwaith uniongyrchol i gasglu gwybodaeth mewn perthynas â chynllun gofal 1. Gellid cwblhau gwaith uniongyrchol mewn ffurfiau amrywiol, gan gynnwys trwy luniau, gweithgareddau a chwarae (Tait a Wosu, 2012). Mae arsylwi yn angenrheidiol i fwydo mewn i asesiadau gwahanol, enwedig asesiad maethu. Hefyd yn helpu i ddeall ymlyniad 1 gyda 4 a 5. Yn ôl NSPCC (2021) mae ymddygiad ymlyniad yn rhan o natur ddynol, pan fydd person yn gwybod ffigwr ymlyniad yn ymatebol i’w hanghenion mae’n rhoi teimlad cryf o ddiogelwch i'r unigolyn. Os nad yw’r gofalwr yn ymatebol i’w hanghenion, mae hyn yn creu teimlad o ansicrwydd a all effeithio arnynt drwy gydol eu hoes. Mae arsylwi plant a phobl ifanc gyda gofalwyr yn cefnogi gweithiwyr cymdeithasol i lywio barn broffesiynol a chasglu gwybodaeth angenrheidiol (Butler, 2015). Yn aml mae’r plentyn eisiau bod yn rhan o wneud penderfyniadau am eu bywydau eu hunain, felly mae’n bwysig bod llais y plentyn yn cael  cofnodi’n gywir o fewn asesiadau (NSPCC, 2024).


Mae’r cam nesaf yn y cylch myfyriol yn symud i ddadansoddi’r asesiad i wneud synnwyr o’r hyn a ddigwyddodd. 

Cyn yr asesiad ‘viability’, mae gwiriadau yn cael ei wneud gan gynnwys gwiriadau heddlu a gwiriadau gyda’r awdurdod lleol er mwyn cael gwybodaeth gefndirol ar 4 a 5. Nid oedd 4 efo dim gwybodaeth gefndirol gyda’r heddlu nag yr awdurdod lleol. Roedd 5 yn adnabyddus i’r heddlu yn dilyn 3 galwad ymwneud ag alcohol. Roeddwn yn bryderus ynghylch mewnwelediad 5 i alwadau yma a'i onestrwydd i hyn digwyddodd. Roeddwn yn bryderus os oedd 5 gyda phroblem alcohol. Mae alcohol yn gallu achosi straen ar gydbwysedd ffisiolegol y corff a gall cael effaith ar allu i ddiogelu. Yn ystod yr asesiad, roedd 5 yn agored iawn am y 3 digwyddiad gyda’r heddlu. Roedd yn myfyrio yn dda ac yn dangos mewnwelediad i hyn digwyddodd a beth oedd y ‘trigger’ i hyn. Roedd yn hapus i wneud unrhyw brawf alcohol i’r awdurdod lleol. Roedd 5 wedi stopio yfed oherwydd bod alcohol yn achosi i ddigwyddiadau gyda’r heddlu. Roedd 4 a 5 yn gallu dangos bod ganddynt alluoedd i weithwyr proffesiynol ei bod yn gallu diogelu 1 yn briodol.

Roedd yr asesiad yn ystyried mewnwelediad a barn 4 a 5 ar gynllun cyswllt rhwng 1 a'i rhieni. Roedd 4 a 5 yn fodlon gweithio gyda chynllun yr awdurdod lleol ac yn teimlo bod angen rhoi goruchwyliaeth mewn lle i ddiogelu 1. Mae cyswllt dan oruchwyliaeth yn caniatáu i blant gynnal perthnasoedd ag aelodau o’i theulu, gan sicrhau eu diogelwch mewn lleoliad rheoledig (Family Rights Group, d.d). Roedd cwestiynau am 2 a 3 yn ymddangos yn di-rybydd a beth fysa 4 a 5 yn ymwneud. Roeddwn yn gweld bod 4 a 5 yn gweld y risg ac yn gallu rhoi ffiniau mewn lle i amddiffyn 1. Mae gosod ffiniau mewn gofal gan berthnasau yn hanfodol i ddarparu sefydlogrwydd ac amddiffyn y plentyn a’r gofalwr (Hunt, 2021). Mae gosod ffrindiau yn lleihau gwrthdaro rhwng teuluoedd ac yn creu amgylchedd rhagweladwy ble gall plentyn ffynnu. Roedd 4 a 5 yn gallu ystyried y wybodaeth a darparwyd i wneud penderfyniad gwybodus ynghylch a oedd 1 mewn perygl o niwed sylweddol. Roeddwn i a'r gweithiwr cymdeithasol maethu yn credu bod 4 a 5 yn realistig wrth ystyried unrhyw gynllun cyswllt gan roi biniau pwrpasol mewn lle i ddiogelu eu hunain ac 1 o unrhyw risg.

Roedd defnyddio sgiliau cyfathrebu effeithiol yn hanfodol yn ystod yr asesiad er mwyn fod yn dryloyw gyda 4 a 5. Mae cyfathrebu effeithiol yn hanfodol wrth drafod pryderon ynghylch plentyn sydd mewn risg o niwed (Forrester, Kershaw, Moss a Hughes, 2007). Rhaid i’r gweithiwr gyfathrebu’n glir i sicrhau bod pryderon yn cael eu deall heb greu gwrthdaro. Mae’n bwysig nad oedd jargon yn cael ei ddefnyddio er mwyn sicrhau bod 4 a 5 yn deall yn llanw'r hyn sy’n cael ei gyfleu (Forrester, Kershaw, Moss a Hughes, 2007). Mae defnyddio iaith glir yn helpu i feithrin ymddiriedaeth ac atal camddealltwriaeth. Roedd sgiliau gwrando gweithredol yn elfen allweddol wrth ofyn cwestiynau agored i sicrhau bod 4 a 5 yn deall y pryderon a'r goblygiadau posib. Roedd bwysig bod yn ymwybodol o fy iaith gorfforol, distawrwydd, a thon llais yn bwysig i unigolion. Mae iaith gorfforol yn rhan hanfodol o gyfathrebu gan ei fod yn help i gyfleu empathi a meithrin ymddiriedaeth (Community Care, 2012). Mae bod yn ymwybodol o iaith gorfforol yn gallu cynnal tawelwch mewn sefyllfaoedd anodd.

Roedd bwysig edrych ar gryfderau gofalu 4 a 5 yn ystod yr asesiad wrth ddefnyddio dull sy’n seiliedig ar gryfderau. Mae’n ddull sy’n canolbwyntio ar gryfderau a nodau unigolion (Department of Health & Social Care, 2019). Mae ymarferwyr yn cydweithio a chleientiaid i nodi a manteisio ar galluoedd a’u potensial ar gyfer newid cadarnhaol. Roedd yn amlwg bod llawer o gryfderau am 4 a 5; y prif gryfder oedd y gallu byw o fewn rhwydwaith teulu. Mae 4 a 5 wedi dangos mewnwelediad i’r pryderon a'r gallu i roi ffiniau pwrpasol mewn lle. Roedd ei chymhelliant yn glir ac yn canolbwyntio ar 1 yn hytrach na’r rhieni. Er hyn roedd dal risgiau oedd angen cael ei harchwilio ymhellach; defnydd alcohol 5 a hefyd deinameg teuluol gyda rhieni 1 mewn asesiad maethu llawn i asesu bod 1 yn cael cartref diogel, sefydlog a chefnogol. 

Yn dilyn y dadansoddiad, mae’r cylch yn symud at y casgliad. Mae rhan yma yn datgan bod defnyddio barn broffesiynol i lunio casgliad yn rhan annatod o fyfyrio. 

Yn dilyn trafodaeth gyda gweithiwr cymdeithasol maethu, daethom i’r canlyniad bod yr  asesiad ‘viability’ yn bositif ond bod angen asesiad llawn maethu. Cafodd yr asesiad ei ffeilio gyda’r llys a bydd yn cael ei ddefnyddio wrth benderfynu cynllun gofal terfynol ar gyfer 1. Bydd yr asesiad yn cael ei rhoi ar ffeil electronig 1. Mae’n bwysig bod cyfrif manwl a chywir o’r asesiad, gan fod yr asesiad yn cael ei defnyddio wrth benderfynu beth sydd er lles gorau 1 yn y tymor hir. Fe adroddwyd Tew (2006) fod gan weithwyr cymdeithasol y pŵer i newid bywydau, ac mae’n bwysig bod yn ymwybodol o’r pŵer. Mae pŵer mewn gwaith cymdeithasol, mae defnydd moesegol o’r pŵer yn cynnwys cydnabod yr anghydbwysedd rhwng y gweithiwr a’r unigolyn a defnyddio awdurdod yn gyfrifol (Hasenfeld, 1987). Pan gaiff ei ddefnyddio’n gadarnhaol, mae pŵer yn helpu i amddiffyn unigolion agored i niwed. Ar ôl myfyrio, mae cwblhau asesiad maethu llawn cyn i 1 fyw gyda 4 a 5 yn sicrhau bod 1 yn aros yn ddiogel ac nad yw wedi’i amlygu i unrhyw niwed sylweddol.

Wrth ddod i fy marn broffesiynol, roedd yn bwysig ystyried wybodaeth a gasglwyd o wahanol ffynonellau wrth gasglu gwybodaeth a beth wnaeth 4 a 5 rhannu o fewn yr asesiad. Mae barn broffesiynol wrth wraidd ymarfer gwaith cymdeithasol (). Mae’r angen i wneud penderfyniadau a fydd yn effeithio ar fywydau eraill, ar adegau mewn amgylchiadau heriol yn gallu bod yn anodd i weithwyr. Mae’n bwysig dangos dadansoddiad trylwyr a meddylgar o wybodaeth a’i goblygiadau bosib er mwyn dod i farn broffesiynol gadarn (Taylor a Whittaker, 2018). Roeddwn yn teimlo bod defnyddio goruchwyliaeth i drafod fy marn broffesiynol yn yr achos yma yn bwysig. Mae defnyddio goruchwyliaeth mewn achosion cymhleth yn galluogi ffurfio cydweithrediad cefnogol gan adeiladu ar gyfrifoldeb a dysgu (SCIE, 2012). Galluogodd myfyrio ar yr achos penodol hwn gefnogi i mi nodi meysydd o ansicrwydd ac ymdrin ag unrhyw faterion nad oeddwn yn siŵr ohonynt. Darperir cyfle i arfer barn broffesiynol a phenderfyniadau moesegol yn ystod sesiynau goruchwylio rheolaidd. Yn ôl SCIE (2012) mae hyder a hwb morâl yn arwain at ddarpariaeth gwasanaeth gwell.  
Fe wnes i elwa o gydweithio a gweithwyr profiadol o dîm plant a maethu. Roedd cael gweithwyr profiadol yn fy helpu cael cyfle i gwblhau asesiad cymhleth dan arweiniad.
Mae cydweithio achosion gyda gweithwyr profiadol yn gyfle i ddysgu sy’n helpu i feithrin hyder proffesiynol, sgiliau gwneud penderfyniadau a gallu asesu risg (Department of Education, 2015). Mae arsylwi sut mae ymarferwyr profiadol yn rheoli sefyllfaoedd cymhleth, ffiniau a dynameg gydag unigolion wedi cefnogi fy ymarfer. Erbyn diwedd yr asesiad, roeddwn yn teimlo mwy cadarn wrth herio a chwestiynu unigolion ynglŷn risgiau posib i’r plentyn.

Cam olaf Gibbs yn y cylch myfyriol yw’r cynllun gweithredu. Mae hyn yn caniatáu amser i fyfyrio ar beth fyddwn i’n ei wneud, pe bai’r sefyllfa yma yn codi eto yn y dyfodol, ac a fyddwn i’n gwneud unrhyw beth yn wahanol. 
Mae’r achos hwn wedi rhoi cyfle i gwblhau asesiadau cymhleth wrth gydweithio a gweithiwr profiadol a thimoedd gwahanol. Yn yr achos hwn, roedd angen i sicrhau bod 1 yn cael ei amddiffyn rhag risg o niwed arwyddocaol, ac roedd rhaid mynd i’r llys i gael 1 yn destun achos gofal. Roedd yr ymyrraeth yn angenrheidiol er mwyn sicrhau bod y plentyn yn cael ei ddiogelu’n briodol. O dan Erthygl 8 o Ddeddf Hawliau Dynol 1998, mae gan bob unigolyn yn y DU'r hawl i fywyd teuluol heb ymyrraeth gan asiantaethau. Fodd bynnag, o dan Erthygl 19 o Gonfensiwn y Cenhedloedd Unedig ar Hawliau’r Plentyn (United Nations, 1989), rhaid i’r llywodraeth sicrhau bod pob plentyn yn cael ei amddiffyn rhag pob math o gam-drin ac esgeulustod. Roedd angen i ni sicrhau bod 1 yn cael ei amddiffyn rhag y risg o niwed sylweddol yn drech na hawliau’r teulu i fyw heb unrhyw ymyrraeth. Er mwyn parhau a’m datblygiad proffesiynol, byddwn yn elwa o barhau i weithio ar achosion llys o dan arweiniad gweithwyr profiadol neu reolwr llinell. Wrth gydweithio achosion a gweithwyr profiadol, bydd yn helpu fy sgiliau hyder a sicrhau fy mod yn parhau i fod yn onest a phosibl gyda theuluoedd. Credaf fod mynd ar hyfforddiant pwrpasol megis Cyfathrebu Cydweithredol am fy nghefnogi i gael sgyrsiau grymusol ac ystyrlon gydag unigolion.
Roedd gweithio mewn dull di-farn yn bwysig yn yr achos yma. Mae Deddf Cydraddoldeb (2010) yn sicrhau bod unigolion yn cael eu hamddiffyn rhag gwahaniaethu neu orthrwm yn seiliedig ar hil, crefydd, oedran, anabledd neu ryw. Rodd yn allweddol fy mod yn trin y gofalwyr posib yn gyfartal ag unigolion eraill o’r teuluoedd oedd wedi rhoi ei hunain ymlaen i drio gofalu am 1, er nad oeddynt wedi mynd parhau efo’r asesiad. Hefyd yn aml mewn asesiadau maethu gyda  theuluoedd, mae llawer o unigolion yn hyn mewn oedran, felly bwysig trin yn gyfartal (Hunt, 2021). Roedd bwysig fy mod yn onest, ac yn agored wrth egluro'r asesiad yn glir. Roedd ffiniau proffesiynol yn cael eu parchu bob amser gan gynnwys cydbwyso barnau yn seiliedig ar resymu i archwilio fy marn broffesiynol. Yn y dyfodol, byddaf yn parhau i drin unigolion a theuluoedd yn gyfartal a pharch, a'u hamddiffyn rhag gwahaniaethu.

